b'\n_START_ARTICLE_\nSkipsreder\n_START_PARAGRAPH_\nSkipsreder er betegnelsen p\xc3\xa5 personer som eier og driver handelsfart\xc3\xb8y. Det er ogs\xc3\xa5 de som sender skipene ut p\xc3\xa5 oppdrag og gir l\xc3\xb8nn til mannskapet. Ogs\xc3\xa5 betegnelsen reder brukes om en skipsreder._NEWLINE_En skipsreder kan eie ett eller flere skip, og eie skip helt eller delvis (partrederi). Skipsrederens virksomhet blir betegnet som skipsrederi eller bare rederi._NEWLINE_Tidligere var det vanlig at skipperen var medeier i skipet han f\xc3\xb8rte, og at skipperen helt eller delvis s\xc3\xb8rget for \xc3\xa5 inng\xc3\xa5  fraktavtaler for skipet, s\xc3\xa6rlig returfrakt fra utlandet til Norge._NEWLINE_Flere av de store, norske rederiene er grunnlagt av skippere som etter hvert ble skipsredere ved \xc3\xa5 eie b\xc3\xa5de skip som de selv f\xc3\xb8rte og hele eller andeler i andre skip._NEWLINE_Vanligst idag er at skipsrederere organiserer sin virksomhet som aksjeselskap (AS). De st\xc3\xb8rre selskapene er p\xc3\xa5 Oslo b\xc3\xb8rs og i norsk skipsregister, men enkelte st\xc3\xb8rre skipsredere har valgt \xc3\xa5 ha selskapene registrert og p\xc3\xa5 b\xc3\xb8rs i andre land som de mener gir gunstigere betingelser for selskapenes drift og/eller eiere.'